Publication: Magyar Közlöny
Issue: MK-2001-36 (Year: 2001, Number: 36)
Era: 1990-2004
Section: A Magyar Köztársaság 2001. és 2002. évi költségvetéséről szóló 2000. évi CXXXIII. törvény (a továbbiakban: Tv.)
Paragraph Index: 25

b) a Rend. 5. §-ának (5) bekezdése helyébe a következő renelkezés lép: „(5) Amennyiben jogszabály a támogatás igénybevételét meghatározott határidőn belül benyújtandó kérelemhez köti, a határidő elmulasztása esetén igazolási kérelem nyújtható be. Az igazolási kérelmet az elmulasztott határidő utolsó napjától számított nyolc napon belül lehet előterjeszteni. Határidő elmulasztása esetén az igazolási kérelemmel egy időben pótolni kell az elmulasztott cselekményt is. Ha a mulasztás az ügyfélnek később jutott tudomására, vagy az akadály később szűnt meg, a határidő a tudomására jutásának, illetőleg az akadály megszűnésének napjától kezdődik. Az elmulasztott határidő utolsó napjától számított hat hónapon túl igazolási kérelmet nem lehet előterjeszteni.” Budapest, 2001. március 23. Dr. Boros Imre s. k., földművelésügyi és vidékfejlesztési minisztert helyettesítő miniszter Varga Mihály s. k., Dr. Martonyi János s. k., pénzügyminiszter külügyminiszter

Source: https://magyarkozlony.hu/hivatalos-lapok/9b239f1a9e8d228748d20c679f4bb2519c7ffdc2/dokumentumok/bc1b16b74ce2330f3640868f3dee1d9468ebe022/letoltes